Eurovision Song Contest 1964

250px 9. Eurovision Song ContestDatum21. Mäerz 1964StadKopenhagen (Dänemark)GebaiTivolis KoncertsalGewënnerGigliola Cinquetti (Italien)Zuel vu Länner16Nei Participatiounen PortugalModeratiounLotta WæverInterval Act Ballet-HarlequinadeOfstëmmungsreegelA jiddwer Land souzen 10 Jurymemberen. Jiddwer Member vum Jury huet 3 Punkten op seng 1, 2 oder 3 bescht Lidder verginn. D'Punkte sinn zesummegezielt ginn an déi 3 bescht Lidder si mat 5, 3, 1 Punkte bewäert ginn.

Den 9. Eurovision Song Contest (offiziell de Grand Prix Eurovision ), war den 21. Mäerz 1964 an Dänemark. Dat Joer gouf d'Eurovisioun am Tivolis Koncertsal zu Kopenhagen organiséiert. Presantatrice war d'Lotte Wæver.

Portugal huet fir déi éischt Kéier matgemaach. Well awer Schweden dat Joer net dobäi war, ass d'Zuel vun de Länner bei 16 bliwwen.

D'Vertriederin vun der Schwäiz, d'Anita Traversi, war och scho beim Grand Prix 1960 dobäi.

Virum Optrëtt vum belsche Sänger wollt e Mann mat engem Schëld "Boycott Franco & Salazar" op d'Bün lafen, fir géint d'Militärregimer a Spuenien an a Portugal ze demonstréieren. Et gouf och scho virum Grand Prix Debatten driwwer, datt déi rietsgeriicht Diktature Spuenien a Portugal sollte vum Grand Prix ausgeschloss ginn.

Et sinn nees Ännerunge bei der Ofstëmmung ginn: An all Land souzen 10 Jurysmemberen. Jiddwer Member vum Jury huet 3 Punkten op seng 1, 2 oder 3 bescht Lidder verginn. D'Punkte sinn zesummegezielt ginn an déi 3 bescht Lidder si mat 5, 3, an 1 Punkt bewäert ginn. Wann nëmmen 1 Lidd vun der Jury als bescht gewielt gouf, krut et 9 Punkten, wann 2 Lidder vun der Jury gewielt goufen, krute se 6 an 3 Punkten. D'Resultater goufen telefonesch an ëffentlech op Kopenhagen iwwermëttelt.

Déi éischt Plaz krut d'Vertriederin vun Italien, d'Gigliola Cinquetti mat 32 Punkte Virsprong virum Matt Monro (Groussbritannien). Déi drëtt Plaz krut de Romuald, dee fir Monaco ugetruede war.

 Klassement 
 Plaz  Land  Interpret  Titel  Punkten 1.  Italien  Gigliola Cinquetti  Non ho l'età (per amarti)  49 2.  Groussbritannien  Matt Monro  I Love the Little Things  17 3.  Monaco  Romuald  Où sont elles-passées?  15 4.  Lëtzebuerg  Hugues Aufray  Dès que le printemps revient  14 4.  Frankräich  Rachel  Le chant de Mallory  14 6.  Éisträich  Udo Jürgens  Warum nur, warum?  11 7.  Finnland  Lasse Mårtenson  Laiskotellen  9 8.  Norwegen  Arne Bendiksen  Spiral  6 9.  Dänemark  Bjørn Tidmand  Sangen om dig  4 10.  Holland  Anneke Grönloh  Jij bent mijn leven  2 10.  Belsch  Robert Cogoi  Près de ma rivière  2 12.  Spuenien  Nelly, Tim & Tony  Caracola  1 13.  Däitschland  Nora Nova  Man gewöhnt sich so schnell an das Schöne  0 13.  Portugal  António Calvário Oração  0 13.  Jugoslawien  Sabahudin Kurt  Život je sklopio krug  0 13.  Schwäiz  Anita Traversi  I miei pensieri  0

 Um Spaweck 
 Eurovision.tv
 Eurovision.de
 diggiloo.net

 Lëtzebuerg (Lëtzebuerg) 100px Kopenhagen (Dänemark) ESC 1963 Eurovision Song Contest ESC 1965

1964
Kategorie:Musek 1964